ยิงถล่มฐานทหาร อ.รามัน ก่อนปะทะกันสนั่นค่าย สุดท้ายคนร้ายรอด
โจรใต้ยิงป่วนถล่มฐานทหาร ร้อย ทพ.4116 ค่ายวังพญา อ.รามัน จ.ยะลา ช่วงรุ่งเช้า โดยอาศัยความมืดลัดเลาะป่าละเมาะ เข้ามายังหน้าฐาน แล้วเปิดฉากยิงใส่ ขณะที่ทหารได้ยิงโต้ตอบ ก่อนที่คนร้ายจะอาศัยความชำนาญหลบหนีไปได้ โดยไร้ผู้บาดเจ็บ   ,เมื่อเวลา 06.30 น. วันที่ 30 มี.ค. พ.ต.ท.ธนชิต สุขพัฒนานรากุล สวญ.สภ.จะกว๊ะ อ.รามัน จ.ยะลา นำกำลังไปตรวจสอบหลังรับแจ้งเหตุคนร้ายไม่ทราบกลุ่มและจำนวนใช้อาวุธปืนสงครามยิงถล่มฐานเจ้าหน้าที่ทหารพรานร้อย ทพ.4116 กรมทหารพรานที่ 41 ค่ายวังพญา เหตุเกิดที่บ้านตาเนาะปูโยะ หมู่ 3 ต.เกะรอ  ,ที่เกิดเหตุอยู่ริมทางหลวงสาย 4060 (รือเสาะ-สายบุรี) พบร่องรอยกระสุนโคนเสาไฟฟ้าเหล็กบริเวณหน้าฐาน หลอดไฟประดับตกแต่งและกระถางไม้ประดับด้านหน้าฐานแตกได้รับความเสียหาย พบปลอกกระสุนปืนเอ็ม16 ตกกระจัดกระจายบริเวณป่าละเมาะห่างจากฐานไปราว 30 เมตร กระจายเกลื่อน เบื้องต้นเก็บรวบรวมไว้ได้จำนวน 10 ปลอก ,สอบสวนเบื้องต้นทราบว่า เหตุเกิดราวตีห้าครึ่งที่ผ่านมา มีกลุ่มคนร้ายไม่ทราบจำนวนอาศัยความมืดลัดเลาะป่าละเมาะเข้ามาบริเวณหน้าฐานแล้วใช้อาวุธปืนสงครามยิงถล่มใส่ราว 1 ชุด ร.อ.เจริญ นิลรัตน์ ผบ.ร้อย ทพ.4116 พร้อมพวกจึงได้ใช้อาวุธปืนยิงตอบโต้ไปยังทิศทางเสียงปืนจากฝ่ายคนร้ายชั่วครู่หนึ่ง หลังจากนั้นเสียงปืนฝ่ายคนร้ายเงียบลง คาดว่าคนร้ายได้อาศัยความชำนาญในพื้นที่หลบหนีไป ส่วนสาเหตุคาดว่าเป็นการยิงก่อกวนเพื่อสร้างสถานการณ์.
โจรใต้ยิงป่วนถล่มฐานทหาร ร้อย ทพ.4116 ค่ายวังพญา อ.รามัน จ.ยะลา ช่วงรุ่งเช้า โดยอาศัยความมืดลัดเลาะป่าละเมาะ เข้ามายังหน้าฐาน แล้วเปิดฉากยิงใส่ ขณะที่ทหารได้ยิงโต้ตอบก่อนที่คนร้ายจะอาศัย
ยิงถล่มฐาน,โจรใต้,ร้อยทพ.4116,ค่ายวังพญา,รามัน,ข่าวทั่วไป